PREDLOG

Na osnovu člana 5,12 i 13 stav 1 Zakona o sportu ( “Sl. list CG”, broj: 44/18 ) i člana 43 stav 1 tačka 2, Statuta Opštine Bar („Sl. list CG - opštinski propisi”, br.37/18), Skupština opštine Bar na sjednici održanoj dana\_\_\_\_\_\_\_\_2019 godine, donijela je

**ODLUKU**

**o sufinansiranju sporta**

**Član 1**

Ovom Odlukom utvrđuju se uslovi, način, postupak i raspodjela sredstava iz budžeta opštine Bar opredijeljenih za sufinansiranje sporta.

**Član 2**

Sport predstavljaju svi oblici fizičke i mentalne aktivnosti koji, kroz neorganizovano ili organizovano učešće, imaju za cilj izražavanje ili poboljšavanje fizičke i mentalne spremnosti ili postizanje rezultata na takmičenjima svih nivoa.

Sport je dostupan svima bez obzira na uzrast, fizičku sposobnost, invaliditet, nacionalnu ili etničku pripadnost, pripadnost rasi ili vjeroispovjesti, pol, jezik, društveno porijeklo, političko opredjeljenje, imovno stanje i drugo lično svojstvo.

Sport se zasniva na principima dobrovoljnosti, partnerstva , sklonosti, sposobnosti, stručnom radu i naučnim saznanjima. Bavljenje sportom mora biti humano, slobodno, dobrovoljno, zdravo, bezbjedno, fer, tolerantno i etički prihvatljivo.

Djelatnost sporta kao djelatnost od javnog interesa obavljaju sportski subjekti u skladu sa zakonom o sportu, ovom odlukom i sportskim pravilima.

**Član 3**

Izrazi koji se u ovoj odluci koriste za fizička lica u muškom rodu, podrazumijevaju iste izraze u ženskom rodu.

**Član 4**

Sredstva iz člana 1 ove Odluke koriste se za sufinansiranje:

1. sportskih organizacija :

- sportski klub,

 - sportsko-rekreativno društvo,

 - sportske organizacije lica sa invaliditetom ( klub ili društvo),

 - školsko sportsko društvo;

 - studentsko sportsko društvo

2. sportske priredbe od značaja za opštinu Bar;

3. dodjele godišnjih priznanja iz oblasti sporta;

**Sufinansiranje rada sportskih organizacija**

**Član 5**

Razvoj sporta podstiče se sufinansiranjem iz budžeta opštine Bar i to: sportskih klubova, sportsko rekreativnih društava, sportskih organizacija lica sa invaliditetom – klub ili društvo i školskog sportskog društva i studentskog sportskog društva (u daljem tekstu: sportska organizacija) koji su od značaja za ostvarivanje javnog interesa u sportu.

**Član 6**

Program sportskih organizacija kojima Opština Bar nije osnivač, odnosno suosnivač, sufinansiraće se iz sredstava budžeta Opštine na osnovu javnog konkursa.

Visina sredstava koja se opredjeljuju za sufinansiranje programa rada sportskih klubova iznosi 90% od planiranih budžetskih sredstava za transfere institucijama sporta- ostali klubovi.

Visina sredstava koja se opredjeljuju za sufinansiranje programa rada: sportsko rekreativnih društava, sportskih organizacija lica sa invaliditetom, opštinskog školskog sportskog društva,sportskih priredbi od značaja za grad kao i dodjele godišnjih priznanja iz oblasti sporta,iznosi 10% od planiranih budžetskih sredstava za transfere institucijama sporta- ostali klubovi.

Sportske organizacije kojima je osnivač odnosno suosnivač Opština Bar ne mogu učestvovati u raspodjeli sredstava za sufinansiranje na osnovu javnog konkursa.

**Javni konkurs**

**Član 7**

Sufinansiranje programa sportskih organizacija vrši se na osnovu javnog konkursa za sufinansiranje programa sportskih organizacija (u daljem tekstu: Konkurs), koji objavljuje organ lokalne uprave nadležan za sport.

Sportska organizacija na Konkurs iz stava 1 ovog člana, prijavljuje program za period od godinu dana, sa procjenom iznosa sredstava koji je potreban za sprovođenje programa i detaljnim planom trošenja sredstava.

Konkurs se raspisuje 30 dana od dana usvajanja budžeta Opštine za tekuću godinu.

Konkurs se objavljuje na web sajtu opštine Bar i u lokalnim medijima.

Konkurs sadrži kriterijume za vrednovanje shodno Pravilniku o bližim uslovima, načinu, postupku i kriterijumima za dodjelu sredstava sportskim organizacijama (u daljem tekstu: Pravilnik).

Rok za podnošenje prijave na konkurs je 15 dana od dana objavljivanja konkursa.

**Član 8**

Izuzetno, može se bez raspisivanja konkursa sufinansirati program koji je od značaja za uspješno predstavljanje Opštine na domaćoj i međunarodnoj sceni.

Odluku o sufinansiranju u izuzetnim slučajevima donosi predsjednik Opštine, nakon pribavljenog mišljenja od strane organa lokalne uprave nadežnog za sport.

**Pravo učešća na konkursu**

**Član 9**

Pravo učešća na konkursu imaju sportski klubovi, koji su registrovani na teritoriji opštine Bar, nakon godine dana od dana osnivanja tog sportskog kluba, a takmiče se u sportu koji je regulisan jedinstvenim sistemom takmičenja u okviru nadležnog nacionalnog sportskog saveza.

Pored sportskih klubova iz stava 1 ovog člana pravo učešća na konkursu imaju sportsko – rekreativna društva, sportske organizacije lica sa invaliditetom,školska i studentska sportska društva, registrovana na teritoriji opštine Bar, nakon godine dana od dana osnivanja, u skladu sa Zakonom o sportu.

**Prijava na konkurs**

**Član 10**

Prijava na konkurs se podnosi na obrascu koji je sastavni dio Pravilnika.

**Komisija za procjenu programa i utvrđivanje visine sredstava**

**Član 11**

Za procjenu programa i utvrđivanje visine sredstava koja se dodjeljuju sportskoj organizaciji za sprovođenje programa, predsjednik Opštine imenuje Komisiju.

Komisija ima 5 članova.

Aktom o imenovanju Komisije utvrđuje se sastav, zadaci i trajanje mandata.

Komisija radi u skladu sa ovom Odlukom i Pravilnikom.

**Odluka o sufinansiranju**

**Član 12**

Komisija nakon vrednovanja programa i utvrđivanja visine sredstava, podnosi organu lokalne uprave nadležnom za sport obrazloženi predlog Odluke za sufinansiranje programa sportskih organizacija.

Predlog Odluke za sufinansiranje sadrži: naziv sportske organizacije,bodovanje i visinu sredstava za sufinansiranje.

**Član 13**

Odluku o sufinansiranju programa sportskih organizacija donosi starješina organa lokalne uprave nadležnog za sport.

Odluka se objavljuje na web sajtu Opštine.

**Ugovor o sufinansiranju**

**Član 14**

Sportska organizacija i predsjednik Opštine, zaključuju Ugovor o sufinansiranju programa sportske organizacije kojim se uređuje dinamika realizacije programa,način uplate, korišćenja i utroška odobrenih sredstava.

Sportska organizacija dostavlja usvojeni konačni izvještaj o realizaciji programa.

Ugovor se zaključuje u roku od 15 dana od dana donošenja odluke iz člana 13 ove Odluke.

Sportske organizacije koje nijesu izvršile obaveze iz ugovora iz stava 1 ovog člana ne mogu dobiti sredstva za sufinansiranje programa rada.

**Član 15**

Sredstva iz budžeta Opštine dodijeljena sportskoj organizaciji prije donošenja odluke o sufinansiranju programa sportskih organizacija po konkursu, biće uračunata u ukupan iznos dodijeljenih sredstava.

Sredstva za sufinansiranje programa rada sportskih organizacija odobrena Odlukom organa lokalne uprave nadležnog za sportmogu se koristiti srazmjerno ostvarenju tekućeg budžeta.

**Namjensko trošenje sredstava**

**Član 16**

Sportska organizacija je dužna da dodijeljena sredstva troši namjenski, u skladu sa programom i planom trošenja sredstava i da o tome podnosi polugodišnje izvještaje organu lokalne uprave nadležnom za sport.

Sportska organizacija je dužna da organu lokalne uprave nadležnom za sport podnese završni, odnosno godišnji izvještaj o utrošku dodijeljenih sredstava koji je usvojila skupština te sportske organizacije.

U slučaju da sportska organizacija u roku preciziranim ugovorom ne podnese izvještaj iz stava 1 i 2 ovog člana ili ne dokaže da se sredstva namjenski troše, obustaviće se dalje sufinansiranje programa rada sportske organizacije.

U slučaju kada sportska organizacija ne može da dokaže da su sredstva trošena namjenski, dužna je da vrati nenamjenski utrošena sredstva, a ako ne izvrši povraćaj tih sredstava ne može učestvovati na narednom Konkursu.

**Vršenje nadzora**

**Član 17**

Nadzor nad sprovođenjem programa i aktivnosti koji sprovode sportske organizacije, a koji se sufinansiraju iz budžeta Opštine, vrši organ lokalne uprave nadležan za sport.

U postupku vršenja nadzora nadležni organ lokalne uprave može zatražiti ispunjenje ugovorenih obaveza u primjerenom roku, dati predlog predsjedniku Opštine da jednostrano raskine ugovor sa sportskom organizacijom, ukoliko ista ne izvršava ugovorene obaveze i tražiti povraćaj uplaćenih sredstava, ako odobrena sredstva ne koristi u skladu sa ugovorom.

**Sportske priredbe**

**Član 18**

U cilju podsticanja i razvoja sporta mogu se predvidjeti sredstva za finansiranje i sufinansiranje organizovanja sportskih priredbi u opštini Bar, a u kojima učestvuju sportisti i rekreativci iz drugih gradova, vodeći računa o principima rodne ravnopravnosti, te potrebama i mogućnostima učešća lica sa invaliditetom.

Sportske priredbe mogu imati takmičarski, tradicionalni, kulturni ili zabavni karakter.

Sportske priredbe se organizuju u obliku sportskih manifestacija (festivali, susreti, smotre, igre i sl.) i sportskih takmičenja.

**Dodjela godišnjih priznanja iz oblasti sporta**

**Član 19**

Radi odavanja društvenog priznanja najboljim sportistima, sportskim radnicima, sportskim organizacijama, sportskim trenerima i perspektivnim sportistima, u opštini Bar, ustanovljava se godišnje priznanje iz oblasti sporta (u daljem tekstu: Priznanje).

Kriterijumi o dodjeli godišnjih priznanja iz oblasti sporta utvrđuju se Pravilnikom o kriterijumima za dodjelu godišnjeg priznanja iz oblasti sporta (u daljem tekstu: Pravilnik).

**Odluka o dodjeli godišnjih priznanja iz oblasti sporta**

**Član 20**

Priznanje se dodjeljuje jednom godišnje, u drugoj polovini mjeseca decembra.

**Član 21**

O dodijeli Priznanja odlučuje Komisija za dodjelu godišnjeg priznanja iz oblasti sporta opštine Bar (u daljem tekstu: Komisija).

Komisiju imenuje predsjednik Opštine .

Komisija se sastoji od 5 članova i to od predstavnika organa lokalne uprave nadležnog za sport, sportskih radnika i sportskih novinara.

Komisija radi u skladu sa Pravilnikom .

**Član 22**

Javni poziv za podnošenje predloga za dodjeljivanje priznanja iz oblasti sporta raspisuje organ lokalne uprave nadležan za sport,najkasnije do 30. novembra u godini za koju se Priznanje dodjeljuje.

Javni poziv iz stava 1 objavljuje se na web stranici Opštine Bar i lokalnim medijima.

Predlog za dodjeljivanje Priznanja dostavlja se Komisiji u roku od 8 dana od dana objavljivanja javnog poziva i mora biti obrazložen.

Predsjednik i članovi Komisije ne mogu podnositi predloge za dodjeljivanje priznanja, niti biti dobitnici istih.

**Član 23**

Sportske organizacije predlažu sportiste i sportske radnike koji svoje djelovanje ostvaruju na teritoriji opštine Bar, kao i sportske organizacije čije je sjedište na teritoriji opštine Bar, a postigli su zapažene rezultate u godini za koju se Priznanje dodjeljuje.

Priznanje se dodjeljuje u sljedećim kategorijama:

1. najbolji sportista

2. perspektivni sportista

3. sportska ekipa godine

4. sportski radnik godine

5. trener godine

**Evidencija u sportu**

**Član 24**

Organ lokalne uprave nadležan za sport dužan je da u roku od 6 mjeseci od dana stupanja na snagu ove Odluke izradi službenu evidenciju u sportu.

Evidencija mora da sadrži sledeće podatke:

1. Registar sportskih organizacija na teritoriji opštine Bar

2. Registar sportskih objekata na nivou opštine sa podacima o vlasniku objekta, načinu korišćenja i održavanja

3. Registar sportskih klubova sa teritorije opštine Bar koji se nalaze u sistemu takmičenja i sportskih klubova određene vrste sporta bez obzira da li su članovi nacionalnog sportskog saveza.

4. Registar perspektivnih sportista

5. Registar vrhunskih sportista

6. Registar sportskih priredbi na teritoriji opštine Bar

7. Registar dobitnika „Godišnjih priznanja iz oblasti sporta“

8. Registar stručnih lica koje obavljaju stručne poslove u sportu (trenera, profesora fizičkog vaspitanja, specijalista iz oblasti sporta...)

9. Pregled sportskih ekipa po rangu takmičenja

10. Pregled rezultata na domaćim i međunarodnim takmičenjima iz prethodne godine ekipa i pojedinaca u sistemu takmičenja

11. Naziv osnovnih i srednjih škola kao i visokoškolskih ustanova koje su uključene u školski sport

Sportske organizacije su u obavezi da kvartalno dostavljaju nadležnom organu lokalne uprave za sport promjenu podataka iz stava 2 ovoga člana.

**Član 25**

Opština će na svojoj zvaničnoj web stranici objavljivati informacije iz oblasti sporta (konkursi, opredijeljena sredstva, odluke, evidencije).

**Prelazne i završne odredbe**

**Član 26**

Pravilnik o uslovima, načinu, postupku i kriterijumima za dodjelu sredstava sportskim organizacijama i Pravilnik o kriterijumima za dodjelu godišnjih priznanja iz oblasti sporta, donijeće predsjednik Opštine u roku od 15 dana od dana stupanja na snagu ove odluke.

**Član 27**

Odredba člana 7 stav 3 ove odluke primjenjivaće se od 01.01.2020.godine.

Javni konkurs za sufinansiranje programa sportskih organizacija za 2019. godinu raspisaće se u roku od 30 dana od dana stupanja na snagu ove odluke.

**Član 28**

Danom stupanja na snagu ove odluke prestaje da važi Odluka o utvrđivanju osnove i kriterijuma za finansiranje aktivnosti u sportu iz budžeta opštine Bar (,,Službeni list CG – opštinski propisi”, broj:19/15 i 46/16).

**Član 29**

Ova Odluka stupa na snagu osmog dana od dana objavljivanja u ,,Službenom listu CG-opštinski propisi”.

SKUPŠTINA OPŠTINE BAR

Broj: 030- Predsjednik

Bar,\_\_\_\_\_\_\_\_\_\_\_2019. godine Mićo Orlandić

**OBRAZLOŽENJE**

PRAVNI OSNOV

Pravni osnov za donošenje ove Odluke sadržan je u čl. 5, 12 i 13 stav 1 Zakona o sportu ( “Sl. list CG”, broj: 44/18 ), kojima je propisano da je sportska djelatnost djelatnost od javnog interesa, da javni interes u oblasti sporta predstavlja podsticanje i promociju vrhunskog sporta i vođenje posebne brige o perspektivnim sportistima i sportistima sa vrhunskim reprezentativnim rezultatom; podsticanje i promocija razvoja sporta, posebno kod djece, studenata i lica sa invaliditetom; obezbjeđivanje uslova za organizovanje i održavanje školskih i studentskih sportskih takmičenja; obezbjeđivanje uslova za pripremu, učešće i ostvarivanje vrhunskih sportskih rezultata sportista na Olimpijskim igrama, Paraolimpijskim igrama i drugim značajnim međunarodnim sportskim takmičenjima; unapređenje sportske rekreacije, promocija i podsticanje bavljenja sportom svih građana; istraživačko-razvojni, vaspitno-obrazovni i stručni rad u sportu i stručno osposobljavanje u sportu i druge sportske aktivnosti, kao i da ostvarivanje javnog interesa u sportu obezbjeđuje država i opština, opština u okviru Glavnog grada, Glavni grad i Prijestonica,

Članom 43 stav 1 tačka 2 Statuta opštine Bar („Službeni list CG“ - opštinski propisi“, broj 37/18) propisano je da Skupština donosi propise i druge opšte akte.

RAZLOZI ZA DONOŠENJE

Polazeći od rješenja Zakona o sportu kojim je predviđeno da je osim države i opština u obavezi da obezbjeđuje sredstva za određene sportske aktivnosti i da ta sredstva treba da se koriste u skladu sa utvrđenim Programom rada, kao i od opredjeljenja da se stimuliše kvalitetni sport i postignuti rezultati, ocijenjeno je kao neophodno da se novim opštim aktom unaprijedi i pospješi način i postupak raspodjele i usmjeravanja sredstava iz Budžeta Opštine Bar opredjeljenih za sufinansiranje sporta.

 Ovom Odlukom predviđeno je da se sredstva iz Budžeta koriste za razvoj sporta na teritoriji opštine Bar, odnosno za sufinansiranje sportskih organizacija, organizovanje i učešće na sportskim manifestacijama od značaja za grad,dodjelu godišnjih priznanja.

Kako bi se izvršio bolji uvid, te racionalnije finansiranje sporta, to su ovom Odlukom propisani uslovi, način i postupak raspodjele, dok će se bliži kriterijumi utvrditi Pravilnikom, a transparentnost finansiranja obezbijeđena je objavljivanjem na web sajtu Opštine Bar.

 SEKRETARIJAT ZA KULTURU, SPORT I MLADE